WHA ต้อนรับ “ออโตเมติก เอ็นเตอร์ไพรส์” เปิดโรงงานใหม่ นิคมฯ “อีสเทิร์นซีบอร์ด”
WHA เปิดบ้านต้อนรับ “ออโตเมติก เอ็นเตอร์ไพรส์ (ประเทศไทย) จัดพิธีเปิดโรงงานแห่งใหม่ในนิคมอุตสาหกรรมอีสเทิร์นซีบอร์ด (ระยอง) ของดับบลิวเอชเอ 
WHA เปิดบ้านต้อนรับ “ออโตเมติก เอ็นเตอร์ไพรส์ (ประเทศไทย) จัดพิธีเปิดโรงงานแห่งใหม่ในนิคมอุตสาหกรรมอีสเทิร์นซีบอร์ด (ระยอง) ของดับบลิวเอชเอ
12 ต.ค. 2565

บริษัท ออโตเมติก เอ็นเตอร์ไพรส์ (ไทยแลนด์) จำกัด ผู้ให้บริการโซลูชันการผลิตเชิงวิศวกรรมระดับเวิลด์คลาสแก่ลูกค้าในอุตสาหกรรมต่างๆ ได้จัดพิธีเปิดโรงงานแห่งใหม่ที่นิคมอุตสาหกรรมอีสเทิร์นซีบอร์ด (ระยอง) ในเขตพัฒนาระเบียงเศรษฐกิจพิเศษภาคตะวันออก (อีอีซี) โดยโรงงานแห่งนี้พรั่งพร้อมไปด้วยเทคโนโลยี ช่วยเพิ่มกำลังการผลิตผลิตภัณฑ์และบริการที่เป็นนวัตกรรมและมีมาตรฐานสูง สามารถตอบสนองความต้องการที่เพิ่มขึ้นของลูกค้าในภูมิภาคได้อย่างรวดเร็ว
โดยมี นางสาวลัดดา โรจนาวิไลวุฒิ ผู้ช่วยกรรมการผู้จัดการฝ่ายลูกค้าสัมพันธ์ที่ดิน และอาคารอุตสาหกรรม บริษัท ดับบลิวเอชเอ อินดัสเตรียล ดีเวลลอปเมนท์ จำกัด (มหาชน) หรือ WHA มอบของขวัญต้อนรับการเปิดโรงงานของ เอเอ็มแอล กรุ๊ป แห่งใหม่  ณ นิคมอุตสาหกรรมอีสเทิร์นซีบอร์ด (ระยอง) แก่ ศาสตราจารย์ ม็อค คิน ลุน ประธาน บริษัท เอเอ็มแอล โฮลดิ้งส์ จำกัด